open-index/open-wikipedia-markdown huggingface dataset:
Անդրեյ Կուշակով

**Անդրեյ Կուշակով** (, ), ռուս դիվանագետ։

## Կենսագրություն
1969 թվականի ավարտել է Օրյոլ քաղաքի № 27 միջնակարգ դպրոցը։ Հայրը եղել է Օրյոլի պետական մանկավարժական համալսարանի բանասիրության պրոֆեսոր, որը բազմիցս դասավանդել է Լեհաստանում և Հունգարիայում։ Մայրը եղել է դպրոցի ուսուցիչ։

1974 թվականին Անդրեյ Կուշակովն ավարտել է Մոսկվայի միջազգային հարաբերությունների պետական ինստիտուտը։ 1974 թվականին սկսել է զբաղվել դիվանագիտական գործունեությամբ։ Տիրապետել է յորուբա և անգլերեն լեզուներին։

* 1974 թվականից գտնվել է Արտաքին գործերի նախարարության համակարգում։
* 1993-1997 թվականներ՝ Հարավաֆրիկյան Հանրապետությունում Ռուսաստանի Դաշնության դեսպանության խորհրդական-դեսպանորդ։
* 1997-1998 թվականներին եղել է Ռուսաստանի արտաքին գործերի նախարարության գործադիր քարտուղարության դեպարտամենտի տնօրենի տեղակալ, բաժանմունքի պետ։
* 1998 թվականից մինչև 1999 թվականը եղել է Ռուսաստանի արտաքին գործերի նախարարի քարտուղարություն-դեպարտամենտի տնօրենի տեղակալ։
* 1999 թվականից մինչև 2000 թվականը եղել է Գլխավոր քարտուղարության տնօրենի տեղակալ։
* 2000 թվականից մինչև 2006 թվականը եղել է Հարավաֆրիկյան Հանրապետությունում և Լեսոտոյում Ռուսաստանի Դաշնության արտակարգ և լիազոր դեսպան համատեղության կարգով։
* 2006 թվականից մինչև 2010 թվականը եղել է Ռուսաստանի արտաքին գործերի նախարարության հատուկ հանձնարարությունների գծով դեսպան։
* 2010 թվականից մինչև 2012 թվականը եղել է Զիմբաբվեի Հանրապետությունում և Մալավիի Հանրապետությունում Ռուսատսանի Դաշնության արտակարգ և լիազոր դեսպան համատեղության կարգով։

## Դիվանագիտական աստիճան
* 2-րդ դասի արտակարգ և լիազոր դեսպանորդ (1994 թվականի ապրիլի 1)
* 1-ին դասի արտակարգ և լիազոր դեսպանորդ (2003 թվականի ապրիլի 2)
* Արտակարգ և լիազոր դեսպան (2011 թվականի սեպտեմբերի 6)

## Ծանոթագրություններ

## Արտաքին հղումներ
* Биография на сайте МИД России
* О скоропостижной кончине Посла России в Зимбабве А.А.Кушакова 

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Ռուս դիվանագետներ
Դորնոխ

**Դորնոխ** (, , ), քաղաք, Շոտլանդիայի հյուսիս։ Նախկինում եղել է Սատերլանդի կենտրոն։ Այժմ մտնում է Հայլենդ շրջանի մեջ։

Քաղաքի բնակչությունը 2016 թվականի հաշվով կազմում է 1260 մարդ։

Քաղաքում կա նաև խոտածածկ օդային գոտի, որը հարմար է փոքր ինքնաթիռների և ուղղաթիռների համար։

Դորնոխ անվանումը նշանակում է խճճված տեղ, այսինքն տարածքը պարունակում է բռունցքի չափ, որը կարող է օգտագործվել որպես զենք։ 2005 թվականի հունվարի 13-ին Դորնոխին շնորհվեց Ֆիրիտրա Թաուն քաղաքի կարգավիճակ։

## Տաճար
thumb|250px|left|Դորնոխի տաճարը
Դորնոխյան ամրոցում կնքվել է Մադոննայի որդին, այն օրը երբ տեղի է ունեցել Մադոննայի ամուսնությունը մոտակա Սկիբո ամրոցում։ 2010 թվականի սեպտեմբերի 25-ին տաճարում տեղի է ունեցել բրիտանացի դերասանուհի Թալուլա Ռայլիի և ամերիկացի միլիարդատեր Իլոն Մասկի ամուսնությունը։

## Դորնոխը հանրաճանաչ մշակույթում
Ռոսամանդ Պիլչերի վերջին վեպը՝ Ձմեռային արևադարձը հիմնականում Դորնոպխի մոտակայքում է գրված։

## Ծանոթագրություններ

Կատեգորիա:Բնակավայրեր այբբենական կարգով
Վնասակար խորհուրդ (մուլտֆիլմ, 1980)

**«Վնասակար խորհուրդ»**  Գրիգորի Օստերի՝ «Եթե հայրիկի կամ մայրիկի մոտ ես» բանաստեղծության հիման վրա նկարահանված կարճամետրաժ մուլտֆիլմ «Վնասակար խորհուրդներ» շարքից, նկարահանվել է 1980 թվականին։

Մուլտիպլիկացիոն ալմանախի երկու սյուժեները «Ուրախ կարուսելն է» № 17 (1986 թվական)։

## Սյուժե
Մուլտֆիլմի սյուժեն Չիժիկ-Պիժիկի մասին է, որը փոքրիկ աղջկան խորհուրդ է տալիս, թե ինչպես վարվել, երբ ծնողների մոտ ծանոթ  հյուր է գալիս։ Մուլտֆիլմն ամբողջությամբ հետևում է բանաստեղծության  իրադարձություններին, բացառությամբ այն բանի, որ նրանում չի հիշատակվում վերջին քառատոնը․

Հայրիկը կբռնի ձեր ուսերից
Են որևէ տեղ կտանի։
Այնտեղ երևի շատ երկար ժամանակ
Հայրիկը ձեզ կգովի։

Սակայն սա ներկայացվել է մուլտֆիլմի վերջում, երբ պատժված երեխան սենյակում մենակ է մնում։

## Ծանոթագրություններ

## Արտաքին հղումներ
* 

Կատեգորիա:1980 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Գարրի Բարդինի մուլտֆիլմեր
Lauv

**Արի Սթափրանս Լեֆ** (, ), առավել հայտնի է որպես **Lauv**, ամերիկացի երգիչ, երգահան և պրոդյուսեր։ Նրա «Lost in the Light» դեբյուտային մինի ալբոմը թողարկվել է 2015 թվականին, իսկ «I Met You When I Was 18 (The Playlist)» հավաքածու ալբոմը թողարկվել է 2018 թվականին։ Նա այլ արտիստների համար երգեր է գրել, ներառյալ Չարլի ԷքսՍիԷքսի «Boys» և Cheat Codes-ի և Դեմի Լովատոյի «No Promises» սինգլները։ Նրա «How I'm Feeling» դեբյուտային ստուդիական ալբոմը թողարկվելու է 2020 թվականի մարտի 6-ին։

## Վաղ կյանք
Lauv-ը ծնվել է Կալիֆոռնիա նահանգի Սան Ֆրանցիսկո քաղաքում։ Իր վաղ մանկությունը անցկացրել է Ջորջիա նահանգի Ատլանտա քաղաքում, որից հետո իր ընտանիքը տեղափոխվել է Ֆիլադելֆիա։ Նա հաճախել է «Radnor High School» դպրոց։ Մանուկ հասակում նա հետաքրքրվել է երաժշտությամբ և հաճախել է դաշնամուրի և ալտի դասերի, իսկ 11 տարեկան հասակում սովորել է կիթառ նվագել։ Նա սկսել է երգեր գրել միջնակարգ դպրոցում, մոտավորապես 14 տարեկան հասակում։ Ավագ դասարաններում սովորելու ժամանակ նա նվագել է մի քանի խմբերում և ջազ է ուսումնասիրել, ավելի ուշ սկսել է էլեկտրոնային երաժշտություն ուսումնասիրել։

Լեֆը ավարտել է Նյու Յորքի համալսարանը։ Նա նաև սովորել է Պրահայում և եղել է «Zeta Psi» եղբայրության անդամ։ Նա նաև երկու տարի «Jungle City Studios» ստուդիայի ստաժյոր է եղել, որտեղ ձայնագրվել են այնպիսի արտիստներ, ինչպիսիք են Ջեյ Զին, Ջասթին Թիմբերլեյքը և Ալիշա Քիզը։

## Անձնական կյանք
Lauv-ը մի քանի ամիս հանդիպել է ամերիկացի երգչուհի Ջուլիա Մայքլզի հետ, իսկ 2018 թվականի վերջին նրանք բաժանվել են։

Նրա մայրը և մորական տատիկը և պապիկը լատիշներ են և Lauv-ը հաճախ այցելել է Լատվիա՝ իր բարեկամներին տեսնելու և ամառը  Յուրմալա ծովափնյա քաղաքում գտնվող իր պապիկի քոթեջում անցկացնելու։

## Սկավառակագրություն
### Ալբոմներ

#### Ստուդիական ալբոմներ

## Ծանոթագրություններ

## Արտաքին հղումներ
* 

Կատեգորիա:Փոփ երաժիշտներ
Կատեգորիա:Ամերիկացի երաժիշտներ
Կատեգորիա:Ամերիկացի երգիչներ
Կատեգորիա:Ամերիկացիներ լեհական սերմամբ
Կատեգորիա:Ամերիկացի երաժշտական պրոդյուսերներ
Կատեգորիա:Ինդի երաժիշտներ
Կատեգորիա:Ամերիկացի երգահաններ
Կատեգորիա:Էլեկտրոփոփ երաժիշտներ
Կատեգորիա:Բեմական կեղծանուններ
Կատեգորիա:Ամերիկացի պրոդյուսերներ
Ինչպես ես գնացի Հյուսիսցի օրիորդի մոտ

**«Ինչպես ես գնացի Հյուսիսցի օրիորդի մոտ»** () ռեժիսոր Ռոզե Ստիեբրայի մուլտֆիլմը, նկարահանվել է «Ռիգա հեռուստաֆիլմերի» ստուդիայում՝ 1980 թվականին։

## Սյուժե
Սյուժեի հիմքում Կառլիսա Սկալբեի հեքիաթն է։ Մի պատանի որոշել է հանգիստ կյանքի անդորրը փոխել դժվար ու վտանգավոր կյանքով դեպի հեռավոր Հյուսիսային երկիր, որտեղ մի գեղեցիկ օրիորդ է ապրում, որն իր ամենօրյա  անուրջների  պատճառն է։

## Նկարահանող խումբ
* Սցենարի հեղինակ և բեմադրող ռեժիսոր՝Ռոզե Ստիեբրա
* Բեմադրող նկարիչ՝ Անիտա Կրեյտուսե
* Կոմպոզիտոր՝ Իմանտս Կալնինիշ
* Նկարիչ մուլտիպլիկատորներ՝ Մայա Բրենցե, Դզինտրա  Ալմանե, Վիոլետա Ժուկովսկա
* Նկարիչներ՝ Ինեսե Պերսե, Լայմա Էգլիտե, Աստրա Պավուլա
* Օպերատոր՝ Վիլիս Իվանովսկիս
* Հնչյունային օպերատոր՝ Յազեպ Կուլբերգս
* Խմբագիր՝ Ագրիս Ռեդովիչս
* Տնօրեն՝ Մետա Զակե
* Դերերը կրկնօրինակել են՝ Վալդեմար Զանդբերգս, Ուլդիս Դումպիս, Իրինա Թոմսոնե, Անդրիս Մեկշս, Օլգա Դրեգե

## Մրցանակներ
* «Մեծ Բյուրեղ» կինոփառատոնի (1980) թվական հաղթող՝«Լավագույն մուլտիպլիկացիոն ֆիլմ» անվանակարգում

## Ծանոթագրություններ

## Արտաքին հղումներ
* 
* 

Կատեգորիա:1980 մուլտֆիլմեր
Պայքար հովտում

**«Պայքար հովտում»** (), 1954 թվականի ֆիլմ, ժանրը՝ դրամա, ռեժիսոր՝ Յուսեֆ Շահինի, արաբական հանրաճանաչ ֆիլմերի աստեղերի՝  Օմար Շարիֆի և Ֆատեն Համամայի մասնակցությամբ։ Կինոժապավենն ընդգրկված է խորհրդային կինովարձույթի առաջատարների ցուցակում՝ զբաղեցնելով 580-րդ հորիզոնականը։ ԽՍՀՄ-ում այն դիտել է 25,8 միլիոն մարդ։

## Սյուժե
Եգիպտացի աղքատների պայքարի մասին է գյուղի հարուստների դեմ, որոնք իրենց շահի համար ոչնչացրել էին աղքատների դաշտերում եղեգի բերքը։ Փաշան դժգոհ լինելով, որ իր մենեջերի որդին՝ Ահմեդը, Կահիրեում սովորել է գյուղատնտեսական քոլեջում, և այժմ ,օգտագործելով իր գիտելիքները, օգնում է գյուղի աղքատներին բարձրացնել իրենց դիրքերը. միտումնավոր բացում է ամբարտակը և հեղեղում դաշտերը։ Միևնույն ժամանակ, նա հրամայում է իր զարմիկ Ռիադ Բեյին սպանել բոլորի սիրելի և հարգված Շեյխին, ամեն ինչ կազմակերպելով այնպես, որ այս սպանության համար պատասխանատվությունը ստանձնի նրա մենեջերը։ Կառավարիչի որդի Ահմեդն ամեն ինչ անում է, որպեսզի ապացուցի իր հոր անմեղությունը, բայց նրա հետքերով գնում է շեյխի որդին, որպեսզի վրեժխնդիր լինի իր հոր մահվան համար։ Վերջնական մահացու գոտեմարտից հետո մահացող Փաշան բացահայտում է շմարտությունը։ Փաշայի դուստր Ամալն ու Ահմեդը, որոնք փոքր տարիքից սիրել են միմյանց, վերջապես կարող են ամուսնանալ։

## Դերերում
*Օմար Շարիֆ - Ահմեդ
*Ֆաթեն Համամա - Ամալ
* Աբդ Ալ-Վարիս Ասր - Սարեբ
* Զակի Ռոստոմ - Փաշա
* Ֆարիդ Շաուկի - Ռիյադ Բեյ
* Սիրագ Գոմա - Նաֆի

## Մրցանակներ
Կաննի կինոփառատոնի ժյուրիի հատուկ հիշատակումը եգիպտական ֆիլմերի ՝«Դժոխքի երկինքը» և «Հրեշը» մրցութային ծրագրին մասնակցելու համար։
## Ծանոթագրություններ

## Արտաքին հղումներ
*  
* «Борьба в долине» elcinema.com արաբական կայքում

Կատեգորիա:Արաբերեն ֆիլմեր
Կատեգորիա:1954 ֆիլմեր
Կատեգորիա:Եգիպտական ֆիլմեր
Կատեգորիա:Սև-սպիտակ ֆիլմեր
Առագաստանավային սպորտ (մուլտֆիլմ)

**«Առագաստանավային սպորտ»** նկարված մուլտիպլիկացիոն ֆիլմ։

Սպորտաձևերի վերաբերյալ մուլտֆիլմերի շարքից է․1980 թվականի ամառային օլիմպիական խաղերից։

## Սյուժե
Երյոմա և Ֆոմա ծիծաղելի ծաղրածուների մասին, որոնք մասնակցել են առագաստանավային սպորտաձևին։

## Ստեղծողներ

## Ծանոթագրություններ

## Արտաքին հղումներ
* 
* Творческое объединение «ЭКРАН»
* Георгий Бородин «Олимпиада как мультфильм»

Կատեգորիա:1980 մուլտֆիլմեր
Կատեգորիա:«Էկրան» ստեղծագործական միության մուլտֆիլմեր
Մասալա (թեյ)

**Մասալա թեյ** (բառացի՝ համեմունքներով թեյ),  խմիչք Հնդկաստանում, որը ստացվում է եռացրած թեյի, հնդկական խոտերի և համեմունքների խառնուրդից։

## Բաղադրություն
thumb|left|190px|Տղան մասալա թեյ է պատրաստում՝ Մայսորում, Հնդկաստան
Մասալա թեյի պատրաստման կոնկրետ տեսակ գոյություն չունի, շատ ընտանիքներ ունեն իրենց բաղադրատոմսը։ Կան թեյը պատրաստելու բազմաթիվ տեսակներ, սակայն միասնական են մնում չորս բաղադրիչները՝ թեյը, քաղցրեղենը, կաթն ու համեմունքները։

### Թեյ
Մասալա թեյի պատրաստելու համար կիրառվում են թեյի տարբեր տեսակներ։ Հիմնականում օգտագործում են սև թեյը, որպեսզի քաղցրեղենն ու համեմունքները չխանգարեն համին։

### Անուշեղեն
Հասարակ սպիտակ շաքար, դարչնագույն շաքար, մեղր։ Հնդկաստանի գյուղական վայրերում կիրառում են արմավի շաքարավազը։ Որպեսզի համեմունքների համն ավելի լավ լինի, շաքարավազը կարող է ավելի շատ պետք գալ։ Խտացրած կաթը կարող է երկու նպատակով կիրառվել՝ որպես կաթ և շաքարավազ։

### Կաթ
Հիմնականում օգտագործվում է կաթ։ Թեյ մասալան պատրաստվում է  կաթն ու ջուրն իրար խառնելով՝ 1:2, 1:4 հարաբերակցությամբ և ստացված խառնուրդը եռացվում է։

thumb|right|Թեյի փաթեթի մեջ թեյ մասալա է․ համեմունքներ և թեյի տերևներ

### Համեմունքներ
Մասալա թեյը հաճելի առույգություն հաղորդող ըմպելիք է, որը պատրաստվում է  «տաք» համեմունքներով։ Կիրառվում են մեկ կամ մի քանի համեմունք՝ հիլ, դարչին, կոճապղպեղ, սև պղպեղ և մեխակ։

Հիմնականում գերակշռում են հիլը, մեխակը, որոնք ավելացվում են թեյի փաթեթի մեջ։ Հնդկաստանում հաճախ օգտագործում են թարմ կոճապղպեղ։ Այլ համեմունքներից են  մշկընկույզը, վարդի թերթիկները, շաֆրանը, նուշը։

## Գրականություն
* 

## Արտաքին հղումներ
* Рецепт чая масала в Викиучебнике 
* Приготовление чая масала на YouTube

Կատեգորիա:Ըմպելիքներ
Կատեգորիա:Թեյ ըստ երկրի
Կատեգորիա:Հնդկական խոհանոց
Սունիլ Չետրի

**Սունիլ Չետրի** (, ), հնդիկ ֆուտբոլիստ, հարձակվող, հանդես է գալիս Բենգալուրու ֆուտբոլային ակումբի  և Հնդկաստանի ֆուտբոլի ազգային հավաքականի կազմում։

## Ֆուտբոլային կարիերա
Սունիլ Չետրին ֆւտբոլային կարիերան սկսել է 18 տարեկանում՝  կնքելով պայմանագիր Կալկաթայի Մոխուն Բագան ակումբի հետ։ Երեք մրցաշրջան անց տեղափոխվել է  Փանջաբի նահանգի   «ՋԿԹ» ակումբ։ Նույն ակումբում Հնդկաստանի 2006/07 թվականների առաջնության ընթացքում 11 խաղում դարձել է 12 գոլի հեղինակ և Հնդկաստանի ֆուտբոլի ֆեդերացիայի կողմից ճանաչվել 2007 թվականի լավագույն ֆուտբոլիստ։

Լավագույն արդյունքների շնորհիվ ֆուտբոլիստով հետաքրքրվել են մի քանի եվոպական ակումբ, սակայն նա մնացել է Հնդկաստանում  և տեղափոխվել Կալկաթայի «Իստ Բենգալ» ակումբ։

Այնուամենայնիվ 2012 թվականին Չետրին տեղափոխվել է Եվրոպա և երկու տարվա պայմանագիր կնքել Սպորտինգ (ֆուտբոլային ակումբ, Լիսաբոն)«Սպորտինգի» հետ։

## Կարիերան հավաքականում
Սունիլ Չետրինի ծնողները գաղթել են Նեպալից, սակայն նա որոշեց հանդես գալ Հնդկաստանի ազգային  հավաքականում։ Առաջին խաղը հավաքականում տեղի է ունեցել 2005 թվականին՝ Պակիստանի ֆուտբոլի ազգային հավաքականի դեմ ընկերական խաղում։ Առավել արդյունավետ խաղ Սունիլ Չետրին ցուցադրել է  Տաջիկստանի ֆուտբոլի ազգային հավաքականի դեմ խաղում, երբ դա դարձավ հեթ-տրիկի հեղինակ։ Իր ցուցադրած արդյունավետ խաղի համար ճանաչվել է Հնդկաստանի տարվա ֆուտբոլիստ։ Տաջիկստանի ազգային հավաքականի դարպասին խփած նրա երեք գոլն ընդգրկվել է 2007 թվականի Հնդկաստանի  հիշարժան մարզական պահերի ցանկում։

Հավաքականի կազմում 2019 թվականին մասնակցել է Ֆուտբոլի Ասիայի գավաթին, որտեղ Թաիլանդի ֆուտբոլի ազգային հավաքականի դեմ անցկացվող  խաղում դարձել է երկու գոլի հեղինակ։

## Ծանոթագրություններ

## Արտաքին հղումներ
* 
* 
* 

Կատեգորիա:Կալկաթայի համալսարանի շրջանավարտներ
Կատեգորիա:Տղամարդկանց ֆուտբոլի հարձակվողներ
Գարամ մասալա

thumb|Գարամ մասալա
**Գարամ մասալա** (, *garam* («տաք») և *մասալա* («խառնուրդ») բառերից), հյուսիսային Հնդկաստանի և մի շարք հարավասիական երկրների խոհանոցներում կիրառվող համեմունքների խառնուրդ։ Օգտագործվում է ինչպես ինքնուրույն, այնպես էլ այլ համեմունքների համադրությամբ։ «Գարամ» բառը ունի «տաքացնող մարմին» նշանակություն, քանի որ համեմունքները, որոնք մտնում են խառնուրդի մեջ, այուրվեդայական բժշկության մեջ համարվում են մարդու մարմնի ջերմաստիճանը բարձրացնող։

## Բաղադրություն
thumb|Գարամ մասալայի բաղադրիչները
Գարամ մասալայի բաղադրությունը տարբերվում է ըստ շրջանների։ Այս և այլ համեմունքների տարբեր համադրություններ օգտագործվում են տարբեր բաղադրատոմսերում և այդ բաղադրատոմսերից և ոչ մեկը չի համարվում առավել ստույգ, քան մյուսը։ Խառնուրդի բաղադրիչները բովվում և խառնում են իրար։

Գարամ մասալայի հիմնական տարբերակն իր մեջ ներառում է.
* սև և սպիտակ պղպեղներ,
* մեխակ,
* բալաբարի տերևներ (մալաբարական դարչին)
* մշկընկույզի տերևներ
* կումինի սև և սպիտակ սերմեր
* դարչին
* հիլի սև և կանաչ պատիճներ
* մշկընկույզ
* բադիան (աստղակերպ անիսոն)
* գինձի սերմեր։
Որոշ բաղադրատոմսերում պահանջվում է համեմունքները խառնել խոտաբույսերի հետ, իսկ մյուսներում որպես հիմք օգտագործվում են ջուր, քացախ, կոկոսի կաթ կամ այլ հեղուկներ, որպեսզի դառնա մածուկ։ Մի քանի այլ բաղադրատոմսերում կարող են ավելացվել ընկույզ, սոխ կամ սխտոր, նաև տապակում են։

## Ծանոթագրություններ

Կատեգորիա:Խոհարարություն
Կատեգորիա:Համեմունքներ
Կատեգորիա:Հնդկական խոհանոց
Կատեգորիա:Պակիստանական խոհանոց
Օլեգ Կվասով

**Օլեգ Կվասով** (, ), խորհրդային դիվանագետ, Արգենտինայում ԽՍՀՄ արտակարգ և լիազոր դեսպան։

## Կենսագրություն
Խորհրդային Միության կոմունիստական կուսակցության անդամ։ 1953 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը, որից հետո աշխատել է Օտարերկրյա լեզուներով գրականության հրատարակչության խմբագրությունում, Արտերկրի հետ մշակութային կապերի պետական կոմիտեում։ 1964 թվականից գտնվել է ԽՍՀՄ արտաքին գործերի նախարարության համակարգում։

* 1964-1969 թվականներ՝ Կուբայի Հանրապետությունում ԽՍՀՄ դեսպանության խորհրդական։
* 1970-ից մինչև 1973 թվականը եղել է ԽՍՀՄ արտաքին գործերի նախարարության կենտրոնական համակարգի աշխատակից։
* 1973-1976 թվականներին Բոլիվիայի Հանրապետությունում եղել է ԽՍՀՄ դեսպանության խորհրդական-դեսպանորդ։
* 1977 թվականից մինչև 1983 թվականը եղել է ԽՍՀՄ արտաքին գործերի նախարարության կենտրոնական համակարգի աշխատակից։
* 1983 թվականի հունիսի 7-ից մինչև 1990 թվականի օգոստոսի 23-ը Արգենտինայի Հանրապետությունում եղել է ԽՍՀՄ արտակարգ և լիազոր դեսպան։

1990 թվականից անցել է թոշակի։ Ռուսաստանի Դաշնության արտաքին գործերի նախարարության դիվանագիտական ակադեմիայի պրոֆեսոր։

Արժանացել է «Ռուսաստանի Դաշնության արտաքին գործերի նախարարության պատվավոր աշխատակից» կոչմանը։

## Ծանոթագրություններ

## Արտաքին հղումներ
* Сообщение МИД России «О кончине Квасова О. К.»

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Ռուս դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:ԽՄԿԿ անդամներ
Վիկտոր Զոտին

**Վիկտոր Զոտին** (, ), ռուս դիվանագետ։

## Կենսագրություն
1974 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1974 թվականից զբաղվում է դիվանագիտական գործունեությամբ։

* 1994-1996 թվականներ՝ Ռուսաստանի Դաշնության արտաքին գործերի նախարարության Ասիայի երրորդ դեպարտամենտի տնօրենի տեղակալ։
* 1996-1998 թվականներին եղել է Ռուսաստանի Դաշնության արտաքին գործերի նախարարության ԱՊՀ երկրների երրորդ դեպարտամենտի տնօրենի տեղակալ։
* 1998 թվականի հունվարի 22-ից մինչև 2001 թվականի մարտի 21-ը Շրի Լանկայում և Մալդիվներում եղել է Ռուսաստանի Դաշնության արտակարգ և լիազոր դեսպան։
* 2001 թվականից մինչև 2006 թվականը եղել է Ռուսաստանի Դաշնության արտաքին գործերի նախարարության ԱՊՀ երկրների երրորդ դեպարտամենտի տնօրենի տեղակալ։
* 2006 թվականի դեկտեմբերի 14-ից մինչև 2012 թվականի փետրվարի 20-ը Յամայկայում և Դոմինիկայում եղել է Ռուսաստանի Դաշնության արտակարգ և լիազոր դեսպան։
* 2006 թվականի դեկտեմբերի 20-ից մինչև 2012 թվականի փետրվարի 20-ը Անտիգուա և Բարբուդայում եղե; է Ռուսաստանի Դաշնության արտակարգ և լիազոր դեսպան։
* 2007 թվականի հունվարի 17-ից մինչև 2012 թվականի փետրվարի 20-ը Սենթ Լյուսիայում եղել է Ռուսաստանի Դաշնության արտակարգ և լիազոր դեսպան։
* 2007 թվականի հունվարի 22-ից մինչև 2012 թվականի փետրվարի 20-ը Սենթ Քիթս և Նևիսյում եղել է Ռուսաստանի Դաշնության արտակարգ և լիազոր դեսպան։

## Դիվանագիտական աստիճան
* 2-րդ դասի արտակարգ և լիազոր դեսպանորդ (1991 թվականի փետրվարի 18)
* 1-ին դասի արտակարգ և լիազոր դեսպանորդ (2001 թվականի մարտի 11)
* Արտակարգ և լիազոր դեսպան (2012 թվականի փետրվարի 10)

## Ծանոթագրություններ

## Արտաքին հղումներ
* Биография на сайте Ассоциации выпускников МГИМО

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Ռուս դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Կաստրիոն (Հանյա)

**Կաստրիոն** կամ **Կաստրի** (), գյուղ Հունաստանում, Գավդոս կղզում։ Վարչատարածքային առումով այն համարվում է Կրետե պերիֆերիայի Հանյա պերիֆերիական միավորի Գավդոս համայնքի (Դիմա) վարչական կենտրոնը։

## Աշխարհագրություն
Գյուղը գտնվում է կղզու կենտրոնական մասում, պերիֆերիայի վարչական կենտրոն Հերակլիոն քաղաքից մոտավորապես 108 կիլոմետր (ուղիղ գծով) դեպի հարավ-արևմուտք։ Բացարձակ բարձրությունը՝ ծովի մակարդակից 217 մետր է։

## Բնակչություն
2011 թվականի տվյալներով՝ գյուղում բնակվում է 37 մարդ։

## Տրանսպորտ
Գավդոսի բնակավայրերի տրանսպորտային հաղորդակցությունը Կրետեի հետ իրականացվում է շոգեքարշի միջոցով։ Մոտակա քաղաքացիական օդանավակայանը Իոաննիս Դասկալոյաննիսն է։

## Ծանոթագրություններ

Կատեգորիա:Հունաստանի գյուղեր
Ալեքսեյ Լաբեցկի

**Ալեքսեյ Լաբեցկի** (, ), ռուս դիվանագետ։

## Կենսագրություն
1983 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1983 թվականից զբաղվում է դիվանագիտական գործունեությամբ։ Տիրապետում է պորտուգալերեն, ֆրանսերեն և անգլերեն լեզուներին։

* 2003 թվականից մինչև 2004 թվականը Բրազիլիայում եղել է Ռուսաստանի Դաշնության դեսպանության խորհրդական-դեսպանորդ։
* 2005-ից մինչև 2010 թվականը Ռիո դե Ժանեյրոյում եղել է Ռուսաստանի գլխավոր հյուպատոս։
* 2010 թվականի մայիսից մինչև 2013 թվականի նոյեմբերը եղել է Ռուսաստանի Դաշնության արատաքին գործերի նախարարության Լատինամերիկյան դեպարտամենտի տնօրենի տեղակալ։
* 2013 թվականի նոյեմբերի 5-ից մինչև 2018 թվականի հունվարի 10-ը Ուրուգվայում եղել է Ռուսաստանի Դաշնության արտակարգ և լիազոր դեսպան։
* 2014 թվականի հունվարի 15-ից մինչև 2018 թվականի հունվարի 10-ը եղել է Ինտեգրացիայի լատինամերիկյան ասոցիացիայի ներկայացուցիչների կոմիտեի դիտորդ։

## Դիվանագիտական աստիճան
* 1-ին դասի արտակարգ և լիազոր դեսպանորդ (2016 թվականի փետրվարի 10)

## Ծանոթագրություններ

## Արտաքին հղումներ
* Посол знает, что делать

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Ռուս դիվանագետներ
Միլանդու

**Միլանդու** (մալդիվերեն՝ މިލަންދޫ), կղզի, Մալդիվյան Շավիանի Աթոլ վարչական շրջանում։ Աշխարհագրորեն, այն կազմում է Թիլադհունմաթի Աթոլի Միլադհումմադուլու խմբավորման մի մասը։

Այն Շավիանի Աթոլի վարչական մայրաքաղաքն է։

## Պատմություն
Միլանդուն անմարդաբնակ էր 1997 թվականին, Երբ Մալդիվի Ատոլսի նախարար Աբդուլլա Համեդը ձեռնամուխ եղավ այդտեղ տներ կառուցելու և բնակիչների տեղափոխմանը հարևան Մաականդու կղզուց, որտեղ ջուրը աղտոտվել էր։ Վերաբնակեցումը արագացվել է 2004 թվականին, երբ ցունամին խիստ վնասեց ՄաականդուՆ։ Կառավարությունը պաշտոնապես ճանաչեց Միլանդուն որպես բնակեցված կղզի 2005 թվականի մարտի 20-ին։ Ավելի քան 2140 բնակիչ ունեցող կղզին, այժմ Շավիանի Աթոլի ամենաբազմամարդ կղզին է։ Այն Աթոլի վարչական մայրաքաղաք է դարձել 2009 թվականի Հոկտեմբերի 26-ին։

## Աշխարհագրություն
Կղզին գտնվում է երկրի մայրաքաղաք Մալեից հյուսիս՝ 235,12 կմ (146 կմ; 127 մղոն)։

Միլանդուն գտնվում է 06 ° 17′05 ″ N 73 ° 14′36 ″ E տարածքում՝ Շավիանի Աթոլի հարավ-արևելքում, Մաականդուի և Նալանդուի միջև։ 126 հեկտար տարածք ընդգրկելով՝ Միլանդու Աթոլի ամենամեծ կղզին է։

Հյուսիսարևմտյան Միլենդուում կա մի լիճ է՝ Սիկունդի Կուլին («Փրավնի լիճ») լիճը, որն այսպես կոչված է իր առատ ծովախորշերի և ծովախեցգետինների պատճառով, որոնք թափանցիկ են և ունեն մինչև 1,5 դյույմ (38 մմ) երկարություն։ Բարաքուդան և մի շարք այլ ձկնատեսակներ, նույնպես բնակվում են լճում, մինչդեռ իր ափի մոտ ապրում են ծովախեցգետիններ և ճգնավոր ծովախեցգետիններ։ Սիկունդի Կուլհին ունի մոտ 350 ֆուտ (110 մ) երկարություն, 250 ֆուտ (76 մ) լայնություն և մինչև 5 ֆտ (1,5 մ) խորություն։ Կենտրոնում գտնվող կավը օգտագործվում է ավանդական բժշկության համար։ Շշադդումը, երկաթափայտը, ծովային հիբիսկուսը և մանգրավանները տարածված են մոտակայքում, մինչդեռ մեծ մորինդա և կոկոսյան արմավենու քանակը հազվադեպ է:

Հարավարևմտյան Միլանխու քաղաքում կա լճակ՝ Ռեյի Կուլին («Կարմիր լճակ»), այսպես է անվանվել, քանի որ բորբոսից բույսերի և շրջապատող ճահճի բամբակյա կտորները վերականգնում են նրա ջուրը։ Այն փոքր է և ավելի ցածր, քան Սիկունդի Կուլին, բայց հանրաճանաչ է, որպես խնջույքների վայր:

## Ժողովրդագրություն

## Տնտեսություն
### Գյուղատնտեսություն

Պլանտան հիմնական գյուղատնտեսական արտադրանքն է, և այնտեղ աճեցվել է 2006 թվականից ի վեր, ֆերմերային տնտեսություններում 2000 քմ (190 մ 2) մինչև 12,000 քառակուսի ֆուտ (1,100 մ 2) հողատարածքի վրա։ Գյուղացիները վաճառում են արոտավայրերը Շավիանի Աթոլում և Մալեում։ Գյուղատնտեսության պակասը անտառահատման պատճառ է դարձել:

## Ծանոթագրություններ

## Արտաքին հղումներ
*https://web.archive.org/web/20101226010630/http://milandhoolive.net/
*http://milandhoozuvaanun.wordpress.com/
* Milandhoo

Կատեգորիա:Կղզիներ այբբենական կարգով
Կատեգորիա:Մալդիվյան կղզիներ
Արևի ուղղահայաց ճառագայթը

**«Արևի ուղղահայաց ճառագայթը»** (, ), 2000 թվականի ֆիլմ, ռեժիսոր և սցենարիստ է հանդիսանում վիետնամական ծագման ֆրանսիացի ռեժիսոր Չան Ան Հունգը։ Ֆիլմի գերմանական անվանումն է **«Ամառը Հանոյում»** ()։ «Արևի ուղղահայաց ճառագայթը» Չան Ան Հունգի այսպես կոչված «վիետնամական կինոեռագրության» երրորդ եզրափակիչ ֆիլմն է։

## Սյուժե
Ֆիլմի գործողություններն սկսվում են 1990-ականների վերջերին Վիետնամի հնագույն պատրիարքական մայրաքաղաք Հանոյում։ Վառ և արևային ճոխ վիետնամական ամառ էր։ Հասարակ ապահովված քաղաքային ընտանիք, որը բաղկացած է երեք քույրերից և եղբորից, հավաքվում են միասին, որպեսզի նշեն ծնողների մահվան տարին։ Պարզ արտահայտված սյուժետային գիծը բացակայում է։ Մեր աչքերի առաջևով են անցնում միայն արտաքին անշտապությունն ու ընտանեկան երջանիկ հոգսերը։

Չնայած, հետևելով, թե ինչպես են հարազատները շփվում և օգնում միմյանց, մենք աստիճանաբար նկատում ենք, որ նրանց արտաքին երջանկության տակ  թաքնված են ընտանեկան  զգացմունքային դրամաներ՝ հարազատների մահը, դավաճանությունը, երեխա չունենալու անհնարինությունը։ Բայց այս ֆիլմի յուրահատկությունը կայանում է նրանում, որ ռեժիսորը մեզ է ներկայացնում այդ բացահայտումները շշմեցնող նրբանկատությամբ և քնքշությամբ։

Ամենափոքր քույրը միայնակ է, ապրում է եղբոր հետ և հուսահատված սիրահարվում նրան։ Բայց հարազատների միջև սերը արգելված է։ Մյուս քույրը ամուսնացած է մի տղամարդու հետ, ով վաղուց արդեն ունի ուրիշ ընտանիք և երեխա։ Սակայն նա սիրում է ամուսնուն, իսկ վերջինս էլ սիրում է նրան նույնքան, որքան մյուս կնոջը։ Իսկ երրորդ քույրն ու իր ամուսինը շուտով երեխա են ունենալու։

Ֆիլմում առկա են Ֆրանսիական գաղութային ճարտարապետությունը, արևադարձային բույսերի և մրգերի առատությունը, գեղեցիկ աղջիկը, գիրքը ձեռքին երիտասարդը, տաք արևադարձային ամռան ալարկոտ հոգին, Հալոնգ ծովախորշի հրաշագեղ տեսարանները։ Հայեցողական և չշտապեցնող, ֆիլմը կարծես հրավիրում է մեզ հեղինակի հետ միասին վայելել հարավարևելյան Ասիայի բնակիչների և բնության կյանքի ներդաշնակությունը։

## Դերերում

## Լրացուցիչ փաստեր
* 2000 թվականին ֆիլմը ներկայացված է եղել 53-րդ Կաննի կինոփառատոնի «Արտասովոր հայացք» ծրագրում։

## Տես նաև
* Հանոյ

## Ծանոթագրություններ

## Արտաքին հղումներ
* 
* «Արևի ուղղահայց ճառագայթը» ֆիլմը AsiaFilm.TV կայքում

Կատեգորիա:2000 դրամա ֆիլմեր
Կատեգորիա:2000 ֆիլմեր
Կատեգորիա:Գերմանական դրամա ֆիլմեր
Կատեգորիա:Գերմանական ֆիլմեր
Կատեգորիա:Ֆիլմեր ամուսնական դավաճանության մասին
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական մելոդրամա ֆիլմեր
Կատեգորիա:Ֆրանսիական ֆիլմեր
Կատեգորիա:2000-ականների ֆրանսիական ֆիլմեր
Կատեգորիա:2000-ականների գերմանական ֆիլմեր
Սեմ Քեթլին

**Սեմ Քեթլին** (, ), ամերիկացի սցենարիստ և հեռուստատեսության պրոդյուսեր, հայտնի է իր աշխատանքով AMC հեռուստաալիքի «Ամբողջ ծանրությամբ» սերիալի վրա, որի համար նա ստացել Է ԱՄՆ սցենարիստների գիլդիայի (WGA) մրցանակը։

## Կենսագրություն
Քեթլինը սկսեց գրել հեռուստատեսային սցենարներ 2005 թվականից, սկսած «Մեծ նոր հրաշք» ֆիլմից։ Այնուհետև 2006 թվականին  նա  դարձել է «Առևանգվածը սերիալի» սյուժեների խմբագիր և առաջին սեզոնի սցենարիստ։ Նա գրել է «Stringers»-ի դրվագի սցենարը։ 2007 թվականին նա դարձել է «Քենթերբերի օրենք» կարճամետրաժ սերիալի սցենարիստ և սյուժեների գործադիր խմբագիր, որտեղ նա գրել է «Baggage» դրվագը։ 2009 թվականին Քեթլինը միացավ «Ամբողջ ծանրությամբ» սերիալի կազմին որպես համապրոդյուսեր և երկրորդ սեզոնի սցենարիստ։  Նա սցենարներ է գրել երկրորդ սեզոնի, «Down»-ի և «4 Days Out»-ի դրվագների համար։ 2010 թվականի փետրվարին տեղի ունեցած WGA արարողության ժամանակ երկրորդ սեզոնի սցենարիստների կազմը 2010 թվականին առաջադրվել է մրցանակի լավագույն դրամատիկական սերիալի համար.։ Քեթլինը 2010-ին երրորդ սեզոնում ստացավ սուպերվայզեր պրոդյուսերի պաշտոնը։ Այնուհետև չորրորդ սեզոնում  նա կրկին բարձրացավ միչև համանախագահ գործադիր պրոդյուսերի պաշտոնը։ Հաջորդ երեք WGA արարողությունների ժամանակ սցենարիստների կազմը արժանացավ մրցանակին որպես լավագույն դրամատիկական սերիալ։ 2013 թվականին Քեթլինը պայմանագիր է կնքել Sony Pictures Television-ի հետ, որպեսզի օգնի մշակել օրիգինալ նախագծեր, Ընդ որում դառնալով Fox հեռուստաալիքի ավստրալիական ոչ երկարաժամկետ սերիալ-ադապտացիա «Ռեյք»-ի  համահեղինակ, Քեթլինը գրել է պիլոտային դրվագի սցենարը և դարձել «Քարոզիչ» սարսափ դրամատիկ սերիալի պրոդյուսեր։ Քեթլինը մասնակցել է Նյու Յորքի համալսարանին կից Տիշ արվեստի դպրոցի դերասանական ասպիրանտուրայի ծրագրին, որտեղ նա ստացել է արվեստի մագիստրոսի կոչում 1998 թվականին։

## Ծանոթագրություններ

## Արտաքին հղումներ
* 

Կատեգորիա:21-րդ դարի ամերիկացի տղամարդ գրողներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի սցենարիստներ
Ֆանտասմագորիա (մուլտֆիլմ)

**«Ֆանտասմագորիա»**, կարճամետրաժ համր մուլտֆիլմ՝ ստեղծված Էմիլ Կոլի կողմից։ Առաջին նկարված մուլտֆիլմն է աշխարհում։ Պրեմիերան տեղի է ունեցել Փարիզում 1908 թվականի օգոստոսի 17-ին։

## Սյուժե
Ինչ-որ մեկի ձեռքը նկարում է մի մարդուկ, որը կախված էր զուգափայտից։ Մարդուկն ընկնում է, և նրա տեղում հայտնվում է մեկ այլ մարդուկ՝ գեր ու գլխարկով։ Գլխարկը հանելով և կեղծամը կորցնելով՝ նա նստում է կինոթատրոնի իր տեղում։ Նրա դիմաց նստում է հսկայական գլխարկով մի տիկին։ Այդ պատճառով մարդուկը ոչինչ չի տեսնում, և նա գլխարկից պոկում է բոլոր փետուրները՝ պարբերաբար վախենալով հանկարծակի հայտնված սարդից։ Գլխարկի վրայի փետուրները պոկելուց հետո արդեն ինչ-որ բան երևում է, բայց գլխարկը հանելուց հետո գեր մարդուկը տեսնում է նրա սանրվածքը, որը շատ ավելի մեծ է, քան գլխարկը։ Հուսահատությունից նա այրում է տիկնոջ մազերը, բայց գլուխը հանկարծ պայթում է, և մարդուկը դուրս է ցատկում դրանից։

Մարդուկը հայտնվում է ինչ-որ տուփի մեջ, որը լցված է կշռաքարերով, բայց հեշտությամբ բացում է այն՝ կշռաքարերը գցելով գետնին։ Վերցնելով կարթը՝ նա բռնում է մի անցորդի, բայց նա վերածվում է ինչ-որ լպրծուն զանգվածի։ Այդ պահին հայտնվում է հսկա հրացանակիր, որին մարդուկը վառում է մոմով։ Քաղաքում քայլելիս նա կորցնում է գլուխը, և այն գնդակի պես թռվռում է այնքան ժամանակ, մինչև մի մարդ բռնում է նրան։ Այն անմիջապես վերածվում է շշի, և մարդուկը, որի գլուխն արդեն իր տեղում է, անմիջապես հայտնվում է նրա մեջ։ Շիշը վերածվում է ծաղկի, այնուհետև փղի կնճիթի։ Նկատելով ոստիկանի՝ փիղը վերածվում է տան։ Մարդուկը վազում է ներս, բայց չի նկատում, որ ոստիկանը դուռը կողպել է դրսից։ Մարդուկը դուրս է ցատկում պատուհանից և «կոտրվում»։ Կոլի հանկարծակի հայտնված ձեռք վերանորոգում է մարդուկին, որը ոտքի է կանգնում, նստում ձիու վրա և հրաժեշտ տալով հանդիսատեսին, անցնում է յոթ սարի հետև։

## Մասնակցություն
* 1915 թվական – Գիշերային շոու
* 1977 թվական – Անիմացիայի միջազգային փառատոն
* 2003 թվական – Անիմացիայի դար

## Գեղարվեստական առանձնահատկություններ
* Կինոժապավենի երկարությունը - 36 մետր։
* Ձևաչափ - 35 մմ։
* Մուլտֆիլմի բնութագրական առանձնահատկությունն այն է, որ սպիտակ գծերով գծված կերպարները տեղաշարժվում են սև ֆոնի վրա։ Ըստ որոշ տվյալների՝ դա պայմանավորված է նրանով, որ Կոլը նկարահանված նյութը չի վերածել պոզիտիվի՝ մուլտֆիլմը թողնելով միայն նեգատիվի վրա։ Ըստ մեկ այլ վարկածի՝ սպիտակ ֆոնը կարող էր կուրացնել հանդիսատեսի աչքերը։ Ընդհանուր առմամբ ստեղծվել է շուրջ 700 նկար։
* Կոլը մուլտֆիլմի վրա աշխատել է մի քանի ամիս՝ 1908 թվականի փետրվարից մայիս։

## Վերականգնում
Մուլտֆիլմի հարուրամյակի առթիվ 2008 թվականին սերբ ռեժիսոր Ռաստկո Չիրիչը Սերբիայի մշակույթի նախարարության աջակցությամբ նկարահանել է «Ֆանտասմագորիա 2008» ֆիլմը։ Մուլտֆիլմի սյուժեն մասամբ կրկնում է Կոլի «Ֆանտասմարոգիայի» սյուժեն, սակայն հիմնական սյուժետային գիծը երկու մարդուկների՝ 1908 թվականի Կոլի և 2008 թվականի ժամանակակից մարդուկների հանդիպումն է։ Մուլտֆիլմը պատրաստված է համակարգչային և նկարված մուլտիպլիկացիայի տեխնոլոգիաներով, ինչպես նաև Կոլի մուլտֆիլմի հատվածներով։

## Ծանոթագրություններ

## Արտաքին հղումներ

* 
* 

Կատեգորիա:1908 մուլտֆիլմեր
Կատեգորիա:Ֆրանսիական մուլտֆիլմեր
Կատեգորիա:Ֆրանսիական ֆիլմեր
Կատեգորիա:1908 ֆիլմեր
Կատեգորիա:1900-ականների ֆրանսիական ֆիլմեր
Վեդրան Սմայլովիչ

**Վեդրան Սմայլովիչ** (, հայտնի է **«Թավջութակահար Սարաևոյից»** անունով (), ), պրոֆեսիոնալ երաժիշտ Բոսնիա և Հերցեգովինայից։

Սարաևոյի պաշարման ժամանակ Վեդրան Սմայլովիչը շարունակել է ամեն օր (նույնիսկ գնդակոծությունների և դիպուկահարների կրակոցների ժամանակ) նվագել՝ դառնալով մարդու և երաժշտի ոգևորող օրինակ։ 1993 թվականին՝ սարսափելի պաշարման երկրորդ տարում, որը տևել է 1992 թվականի ապրիլի 5-ից մինչև 1996 թվականի փետրվարի 29-ը (1425 օր), նրան հաջողվել է դուրս գալ պաշարված Բոսնիայից և հայտնվել Հյուսիսային Իռլանդիայում։

Անգլիացի կոմպոզիտոր Դեվիդ Ուայլդը Վեդրանին է նվիրել Յո-Յո Մա-ի կողմից ձայնագրված «The Cellist of Sarajevo» երաժշտական պիեսը։ Savatage խմբի «Dead Winter Dead» ընդհանուր ալբոմը ևս ոգեշնչված է Սմայլովիչի պատմությամբ։

Բոսնիա և Հերցեգովինայի ազգային համալսարանական գրադարանի վերակառուցումից հետո՝ 2014 թվականի մայիսի 9-ին, Սարաևոյի ֆիլհարմոնիկ նվագախմբի և Վեդրան Սմայլովիչի մասնակցությամբ տեղի է ունեցել գրադարանի հանդիսավոր բացումը։

## Ծանոթագրություններ

## Արտաքին հղումներ
* Cellist of Sarajevo, Vedran Smailović
* The Death of a City: Elegy for Sarajevo

Կատեգորիա:1956 ծնունդներ
Կատեգորիա:Անձինք այբբենական կարգով
Կատեգորիա:Դասական երաժիշտներ
Կատեգորիա:Երաժիշտներ այբբենական կարգով
Կատեգորիա:Թավջութակահարներ
Կատեգորիա:Նոյեմբերի 11 ծնունդներ
Կատեգորիա:Սարաևո քաղաքում ծնվածներ
Նիկոլայ Կոզիրև

**Նիկոլայ Կոզիրև** (, ), ռուս դիվանագետ։

## Կենսագրություն
1958 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը և 1970 թվականին ԽՍՀՄ արտաքին գործերի նախարարության բարձրագույն դիվանագիտական դպրոցը։ 1958 թվականից զբաղվում է դիվանագիտական գործունեությամբ։

* 1959-1963 թվականներ՝ Իրանում ԽՍՀՄ դեսպանության թարգմանիչ, ատտաշե։
* 1965 թվականից մինչև 1968 թվականը Իրանում եղել է ԽՍՀՄ դեսպանության երրրոդ և երկրորդ քարտուղար։
* 1972 թվականից մինչև 1976 թվականը Իրանում եղել է ԽՍՀՄ դեսպանության առաջին քարտուղար։
* 1976-1979 թվականներին եղել է ԽՍՀՄ արտաքին գործերի նախարարության Միջին Արևելքի երկրների բաժանմունքի բաժնի վարիչ, խորհրդական։
* 1979 թվականից մինչև 1983 թվականը Իրանում եղել է ԽՍՀՄ դեսպանության խորհրդական։
* 1984 թվականից մինչև 1987 թվականը Աֆղանստան զբաղեցրել է ԽՍՀՄ դեսպանության խորհրդական-դեսպանորդի պաշտոնը։
* 1987-1992 թվականներին եղել է ԽՍՀՄ արտաքին գործերի նախարարության հատուկ հանձնարարությունների դեսպանորդ։
* 1991 թվականի հոկտեմբերի 16-ից մինչև 1998 թվականի ապրիլի 6-ը Իռլանդիայում եղել է ԽՍՀՄ, իսկ հետո՝ Ռուսաստանի Դաշնության արտակարգ և լիազոր դեսպան։
* 1998 թվականից դասավանդել է Ռուսաստանի Դաշնության դիվանագիտական ակադեմիայում։

## Անձնական կյանք
Ամուսնացած է, ունի մեկ դուստր։

## Դիվանագիտական աստիճան
* Արտակարգ և լիազոր դեսպան (1991 թվականի հոկտեմբերի 16)

## Ծանոթագրություններ

## Արտաքին հղումներ
* Посол знает, что делать

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Ռուս դիվանագետներ
Անդրեյ Կոլոսովսկի

**Անդրեյ Կոլոսովսկի** (, ), ռուս դիվանագետ։

## Կենսագրություն
1978 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ Դիվանագիտական գործունեությամբ է զբաղվել 1978 թվականից մինչև 1996 թվականը։

* 1990-1991 թվականներ՝ ՌԽՍՖՀ արտաքին գործերի նախարարության քաղաքական դեպարտամենտի ղեկավար։
* 1991 թվականի հունիսի 18-ից մինչև 1993 թվականի սեպտեմբերի 16-ը եղել է ՌԽՍՖՀ, իսկ հետո՝ Ռուսաստանի Դաշնության արտաքին գործերի նախարարի տեղակալ։
* 1991 թվականի ԱՄՆ-ում եղել է Ռուսաստանի Դաշնության հատուկ լիազոր ներկայացուցիչ։
* 1992 թվականից մինչև 1993 թվականը ԱՄՆ-ում եղել է Ռուսաստանի Դաշնության դեսպանության խորհրդական-դեսպանորդ։
* 1993 թվականի հոկտեմբերի 19-ից մինչև 1996 թվականի դեկտեմբերի 11-ը Ժնևում ՄԱԿ-ի բաժանմունքի և այլ միջազգային կազմակերպությունների Ռուսաստանի Դաշնության մշտական ներկայացուցիչ։
* 1997 թվականից մինչև 2001 թվականը եղել է Մեդիա-Մոտ ընկերության տնօրենների խորհրդի փոխ-նախագահ, նախագահի տեղակալ։

## Անձնական կյանք
Ամուսնացած է, ունի մեկ որդի։

## Դիվանագիտական աստիճան
* Արտակարգ և լիազոր դեսպան (1992 թվականի փետրվարի 1)

## Ծանոթագրություններ

## Արտաքին հղումներ
* Посол знает, что делать

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Ռուս դիվանագետներ
Իգոր Կոնդրաշյով

**Իգոր Կոնդրաշյով** (, ), ռուս դիվանագետ։

## Կենսագրություն
1971 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1978 թվականից զբաղվում է դիվանագիտական գործունեությամբ։ Տիրապետում է իսպաներեն, ֆրանսերեն և անգլերեն լեզուներին։

* 1995-1999 թվականներին եղել է Ռուսաստանի Դաշնության արտաքին գործերի նախարարության առաջին եվրոպական դեպարտամենտի բաժանմունքի պետ։
* 1999 թվականից մինչև 2003 թվականը Բարսելոնայում եղել է Ռուսաստանի Դաշնության գլխավոր հյուպատոս։
* 2003-ից մինչև 2005 թվականը եղել է Ռուսաստանի Դաշնության արտաքին գործերի նախարարությա կադրերի դեպարտամենտի տնօրենի տեղակալ։
* 2005 թվականի հոկտեմբերի 10-ից մինչև 2011 թվականի հոկտեմբերի 4-ը Նիկարագուայում, Սալվադորում և Գոնդուրասում եղել է Ռուսաստանի Դաշնության արտակարգ և լիազոր դեսպան։

## Դիվանագիտական աստիճան
* 2-րդ դասի արտակարգ և լիազոր դեսպանորդ (2001 թվականի սեպտեմբերի 5)
* 1-ին դասի արտակարգ և լիազոր դեսպանորդ (2007 թվականի նոյեմբերի 28)
* Արտակարգ և լիազոր դեսպան (2011 թվականի հունվարի 17)

## Ծանոթագրություններ

## Արտաքին հղումներ
* Посол знает, что делать

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Ռուս դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Ալեքսանդր Իգնատով

**Ալեքսանդր Իգնատով** (, ), ռուս դիվանագետ։

## Կենսագրություն
1978 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1978 թվականից զբաղվում է դիվանագիտական գործունեությամբ։

* 1978-1980 թվականներ՝ Բանգլադեշում ԽՍՀՄ դեսպանության վերահսկիչ ռեֆերենտ։
* 1980-1984 թվականներին ԱՄՆ-ում եղել է ԽՍՀՄ դեսպանության թարգմանիչ, ատտաշե։
* 1985-ից մինչև 1990 թվականը Նոր Զելանդիայում եղել է ԽՍՀՄ դեսպանության երրրոդ և երկրորդ քարտուղար։
* 1992 թվականից մինչև 1996 թվականը Հարավային Կորեայում եղել է Ռուսաստանի Դաշնության դեսպանության առաջին քարտուղար։
* 1999-ից մինչև 2003 թվականը Կամբոջայում եղել է Ռուսաստանի Դաշնության դեսպանության խորհրդական-դեսպանորդ։
* 2003 թվականի ապրիլից մինչև սեպտեմբերը եղել է Ռուսաստանի Դաշնության արտաքին գործերի նախարարության ասիական խնդիրների վարչության պետի տեղակալ։
* 2004 թվականի օգոստոսից մինչև 2008 թվականի հունվարը եղել է Ռուսաստանի Դաշնության արտաքին գործերի նախարարության ասիական խնդիրների և Հարավարևելյան Ասիայի պետությունների ասոցիացիայի երկրների դեպարտամենտի տեղակալ։
* 2008 թվականկի հունվարից մինչև 2009 թվականի մայիսը եղել է Ռուսաստանի Դաշնության արտաքին գործերի նախարարության ասիական խնդիրների դեպարտամենտի տնօրենի տեղակալ։
* 2009 թվականի մայիսի 5-ից մինչև 2013 թվականի նոյեմբերի 7-ը Կամբոջայում եղել է Ռուսաստանի Դաշնության արտակարգ և լիազոր դեսպան։
* 2014 թվականի ապրիլից մինչև 2016 թվականի փետրվարը եղել է Ռուսաստանի Դաշնության արտաքին գործերի նախարարության Ասիայի երկրորդ դեպարտամենտի տնօրենի տեղակալ։
* 2016 թվականի փետրվարի 10-ից Բանգլադեշում Ռուսաստանի Դաշնության արտակարգ և լիազոր դեսպանն է։

## Անձնական կյանք
Ամուսնացած է, ունի մեկ դուստր։

## Դիվանագիտական աստիճան
* 1-ին դասի արտակարգ և լիազոր դեսպանորդ (2012 թվականի մայիսի 1)

## Ծանոթագրություններ

## Արտաքին հղումներ
* Посол знает, что делать

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Ռուս դիվանագետներ
Իեն Ստյուարտ

**Իէն Էնդրյու Ռոբերտ Ստյուարտ** (անգլ. *Ian Andrew Robert Stewart,*), շոտլանդացի ստեղնահար, *[[The Rolling Stones]]-ի* հիմնադիրներից մեկը։ 1963 թվականի մայիսին լքելով հիմնական կազմը՝ նա, այնուամենայնիվ, համագործակցել է խմբի հետ՝ որպես հյուրախաղերի մենեջեր և ստեղնահար։

Ստյուարտը նաև մասնակցել է *[[Led Zeppelin]]* խմբի «*Rock and Roll»* երգի ձայնագրությանը *[[Led Zeppelin IV]]* և *[[Physical Graffiti]]-ի* «*Boogie With St*u» ալբոմի համար։

1971 թվականին նա մասնակցել է Հաուլին Վուլֆի «*London Sessions*» ալբոմի ձայնագրությանը։ Բացի այդ, ձայնագրությանը մասնակցել են Էրիկ Քլեփթոնը, Ռինգո Սթարը, Կլաուս Վուրմանը, Սթիվ Վինվուդը, ինչպես նաև Բիլ Ուայմենը և Չարլի Ուոթսը։

70-ականների վերջին 80-ականների սկզբին Ստյուարտը խաղում էր *Rocket 88* խմբում, որի կազմում էին Ալեքսիս Քորները, Ջեք Բրյուսը, Բոբ Հոլը, Քոլին Սմիթը, Ջոն Պիկարը, Դիկ Մորիսին և Դոն Վելլերը։

Նա նաև մասնակցել է Ջորջ Թորոգուդի «*Bad To the Bone*» ալբոմի ձայնագրությանը։

1985 թվականի դեկտեմբերի սկզբին Իէն Ստյուարտն իրեն վատ է զգացել։ Դեկտեմբերի 12-ին գնաց կլինիկա։ Անսպասելի սրտի կաթված է տեղի ունեցել, և նա մահացել է՝ չսպասելով բժշկի դիմելու իր հերթին։

Նա մահացել է սրտի կաթվածից քառասունյոթ տարեկանում։ Ես նրան սպասում էի Ֆուլհեմ Ռոուդ թաղամասում գտնվող *Blakes* հյուրանոցում ճաշից հետո։ Մենք պատրաստվում էինք հանդիպել բժշկի մոտ գնալուց հետո։ Եվ գիշերը ժամը երեքին Չարլին զանգում է։ «Պատրաստվու՞մ ես հանդիպել Սթյուին»։ Ես պատասխանում եմ՝ այո։ «Կարճ ասած, նա չի գա», այդպես Չարլին որոշեց հայտնել ինձ նորությունը 

## Ծանոթագրություններ

Կատեգորիա:1938 ծնունդներ
Կատեգորիա:1985 մահեր
Կատեգորիա:Դեկտեմբերի 12 մահեր
Կատեգորիա:Լոնդոն քաղաքում մահացածներ
Կատեգորիա:Հուլիսի 18 ծնունդներ
Կատեգորիա:Շոտլանդացի երաժիշտներ
Յուրի Զուբակով

**Յուրի Զուբակով** (, ), ռուս դիվանագետ։

## Կենսագրություն
1963-1966 թվականներին ծառայել է Խաղաղօվկիանոսյան նավատորմում։

1966 թվականից աշխատել է ԽՍՀՄ Պետական անվտանգության կոմիտեի մարմինների տարբեր պաշտոններում։ 1970 թվականի թվականին ավարտել է ԽՍՀՄ Պետական անվտանգության կոմիտեի բարձրագույն դպրոցը՝ «փաստաբան-իրավագետ» մասնագիտությամբ։

* 1991-1996 թվականներ՝ Ռուսատսանի Դաշնության ներքին հետախուզության ծառայության տնօրենի տեղակալ։
* 1996-1998 թվականներին եղել է Ռուսաստանի Դաշնության արտաքին գործերի նախարարի տեղակալ։
* 1998 թվականից մինչև 1999 թվականը եղել է Ռուսաստանի Դաշնության կառավարական համակարգի ղեկավար. Եվգենի Պրիմակովի կառավարությունում Ռուսաստանի Դաշնության նախարար։
* 1999-ից մինչև 2003 թվականը Լիտվայի Հանրապետությունում եղել է Ռուսաստանի Դաշնության արտակարգ և լիազոր դեսպան։
* 2003 թվականից մինչև 2004 թվականը Մոլդավիայի Հանրապետությունում եղել է Ռուսաստանի Դաշնության արտակարգ և լիազոր դեսպան։
* 2004-ց մինչև 2011 թվականը եղել է Ռուսաստանի Դաշնության Անվտանգության խորհրդի քարտուղար տեղակալ։

## Անձնական կյանք
Ամուսնացած է, ունի մեկ դուստր և մեկ որդի։

## Դիվանագիտական աստիճան
* Արտակարգ և լիազոր դեսպան (1996 թվականի հուլիսի 25)

## Ծանոթագրություններ

## Արտաքին հղումներ
* Совет безопасности РФ. Ю.А.Зубаков
* Урал-пресс «Политика»
* Российская газета

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Ռուս դիվանագետներ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Կարմիր աստղի շքանշանի ասպետներ
Տոտա

**Տոտա** (), մեծ լիճ, Կոլումբիա։ Գտնվում է Բայոքայի արևելքում և նրա մեջ թափվում է Ուպիա գետը։

Լճի մոտ գտնվող խոշոր քաղաքը Ակվիտանիան է, որը գտնվում է նրա արևելյան կողմում։ Մոտակայքում գտնվող մյուս գյուղերը ներառում են Տոտան, Իզան և Կուեստիվան։

Թոթա լիճը Մուիսկայի մշակույթի համար կարևոր կրոնական կենտրոն էր։ Տոտա անվանումը գալիս է Մուիսկայի լեզվից և, ըստ լեզվաբան Մարիանա Էսպիտանոյի, նրա հիմնական անունը վերաբերում է «Աստղագիտական, աստղադիտարան» բառերին։ Կան լեգենդներ, որոնք վերաբերում են լճի ձևավորմանը։

Տոտա լճի շրջակայքը Կոլումբիայի սոխ արտադրող խոշոր շրջաններից մեկն է։ Լճի արևմտյան ափը կոլումբիացիների համար հանրաճանաչ զբոսաշրջային վայր է։

13&nbsp;°C ջրի ջերմաստիճանը թույլ է տվել ստեղծել արժեքավոր ձկնորսական վայրեր։ Տեղական ձկնատեսակների նկատմամբ, գիշատիչները, այժմ գնում են ոչնչացման։

Տոտա լճի ջուրը համարվում է վտանգավոր մի շարք թռչնատեսակների համար, ներառյալ կոլումբիական կոպիտ բադը, Բոգոտյան բադը և Ապոլինար ճնճղուկը։ Կոլումբիական գրեյբը, որի տեսողությունը համարվում է թույլ, նույնպես գտնվում էր Տոտա լճում։

## Ստուգաբանություն
Մուիսքա ժողովրդի լեզվով, Տոտա նշանակում է «գետի ագարակներ»։

## Աշխարհագրություն
Տոտա լիճը ունի 55.1 կիլոմետր քառակուսի (21.3 քմ) մակերես՝ 11,8 կմ երկարությամբ, 6.2 կմ լայնությամբ և 58 մ խորությամբ, որը Կոլումբիայի ամենամեծ բնական լիճն է։

## Պատկերասրահ

File:TotaLagoon.jpg|Տոտա լճի տեսարան
File:Lago de Tota 04.JPG|Տոտա լիճ
File:Tota Lake 8.JPG|Տոտա լիճ
File:Tota.jpg|Տոտա լիճ
File:Paisaje Tota.jpg|Թոթա լճի լանդշաֆտը


## Ծանոթագրություններ

## Արտաքին հղումներ
*  Lake Tota in the Province of Sugamuxi - videos and more information - accessed 02-05-2016

Կատեգորիա:Կոլումբիայի լճեր
Տոտա (Կոլումբիա)

**Տոտա**, Բոյաքայի (Կոլումբիա) վարչական մաս։ Տոտան գտնվում է Սողամոսոյից մոտ 40 կմ հեռավորության վրա, հյուսիսում՝ Կուստիվային, արևելքում՝ Ակվիտանիային, արևելքում՝ Զետեքիրին և Սան Էդուարդոյին, հարավարևմտյան հատվածում գտնվում է քաղաքապետարանը։ Քաղաքի հարևանությամբ և անունով է գտնվում Կոլումբիայի ամենամեծ լիճը՝ Տոտան։

## Պատմություն
Նախքան Իսպանիայի կողմից Կոլումբիայի կենտրոնական լեռնաշխարհի նվաճումը, Տոտայի շրջակայքում գտնվող տարածքը բնակեցված էր Մուիսկայի կողմից, որը ղեկավարվում էր Հունզան, որը ներկայումս հայտնի է որպես Թունջա։ Մուիսկայի լեզվով Տոտան նշանակում է «գետի մշակումը»։

Առաջին եվրոպացին, ով մտավ հյուսիսային Մայիսկայի տարածք, Գոնսալո Խիմենես դե Սսկադան էր։

## Տնտեսություն
Տոտայի տնտեսական գործունեությունը հիմնականում գյուղատնտեսությունն է (կարտոֆիլ, գազար, սիսեռ, սոխ և այլն), անասնաբուծությունը, հանքարդյունաբերություն և տուրիզմը (Տոտա լիճ)։

## Պատկերասրահ

File:Tota parque 2.JPG|Կենտրոնական հրապարակը և Տոտայի կենտրոնը
File:Parque Tota 1.JPG|Կենտրոնական հրապարակ
File:Tota monumento.JPG|Հուշարձանը, որը հարգում է ջուլհակներին, կենտրոնական հրապարակ

File:Lake Tota papa.JPG|Հողատարածք Տոտա լճի շրջակայքում
File:Lago de Tota 02.JPG|Տոտա լիճ


## Տես նաև
* Տոտա

## Ծանոթագրություններ
Ջեք Պատռող

**Ջեք Պատռող** (), կեղծանուն, որը տրվել է անհայտ սերիական մարդասպանին։ Նա գործում էր Ուայթչափելում և Լոնդոնի արվարձաններում 1888 թվականի երկրորդ կեսում։ Կեղծանունը վերցրված է Կենտրոնական Լրատվական Գործակալությանն () ուղղված նամակից, որի հեղինակը վերցրել է սպանությունների պատասխանատվությունը։ Շատ փորձագետներ նամակը համարում են կեղծիք, որը ստեղծվել է լրագրողների կողմից՝ հանրության հետաքրքրությունը պահելու համար։ Ինչպես նաև Ջեքին անվանում էին «Ուայթչափելից մարդասպան» () և «Կաշվե Գոգնոց» ()։

Ջեք-պատռողին վերագրվող զոհերը եղել են քաղաքի ետնախորշերից մարմնավաճառներ, որոնց, մարդասպանը, որովայնի խոռոչը բացելուց առաջ, կտում էր կոկորդը։ Ներքին օրգանների կորզումը, առնվազն երեք զոհի մոտ, ենթադրություն է առաջացրել, որ մարդասպանը ունի որոշակի անատոմիական գիտելիքներ, որոնք բնորոշ են պրոֆեսիոնալ վիրաբույժին։

Լուրերն այն մասին, որ սպանությունների միջև կապ կա, ուժեղացել են 1888 թվականի սեպտեմբերից մինչև հոկտեմբեր ընկած ժամանակահատվածում։ Հայտնի «դժոխքից» () նամակին, որը ստացել է Ուայթչափելական զգոնության կոմիտեից Ջորջ Լասկը (), կցված էր զոհերից մեկի երիկամը։ Իր սպանությունների անհավանական դաժանությամբ բնույթի և թերթերում հայտնված տարբեր տեղեկությունների պատճառով շատերը վստահ էին, որ Լոնդոնում գործել է միայն մեկ սերիական մարդասպան, որը ստացել է «Ջեք-պատռող» մականունը։

## Նախադրյալներ
19-րդ դարի կեսերին Անգլիա ներգաղթել են մի շարք իռլանդացիներ, որոնք հեղեղել էին խոշոր քաղաքները, այդ թվում՝ Իսթ-Էնդ շրջանը։  1882 թվականից սկսած նույն շրջանում բնակություն են հաստատել բազմաթիվ հրեաներ, որոնք ծագումով Արևելյան Եվրոպայից և Ռուսաստանից են։ Իսթ-Էնդի անգլիական համայնքները եղել են գերբնակեցված, բնակիչների թիվը աճում էր, ինչը հանգեցրել է աշխատանքի և կենցաղի պայմանների վատթարացմանը։ Կողոպուտը, բռնությունն ու ալկոհոլի չարաշահումը դարձել են գերբնակեցված շրջանների կյանքի տարբերակիչ առանձնահատկությունը, համատարած աղքատությունը ստիպել է շատ կանանց զբաղվել մարմնավաճառությամբ։ 1888 թվականի հոկտեմբերին Լոնդոնի ոստիկանության քաղաքային վարչությունը, հայտնաբերել է, որ քաղաքում գործում են 62 հասարակած տներ և ավելի քան 1200 մարմնավաճառ։ Տնտեսության անկումը ազդել է տարբեր սոցիալական միտումների զարգացմանը։ 1886 թվականից մինչև 1889 թվականներին Անգլիայում հանրային ցույցերի ալիք է բարձրացել, որոնց ստիպված են եղել միջամտել քաղաքային իշխանությունները։ Ռասիզմը, հանցագործությունը և ծայրահեղ աղքատությունը․ ահա թե ինչ է բնութագրում այդ ժամանակի Ուայթչափելը։ Զարմանալի չէ, որ հենց նման տագնապալի ժամանակներում հասարակությանը ցնցել է դաժան սպանությունների շարք, որոնք վերագրել են սերիական մարդասպան Ջեքին։

## Ծանոթագրություններ

Կատեգորիա:Դավադրության տեսություն
Կատեգորիա:Սերիական մարդասպաններ
Ջյաբժա

**«Ջյաբժա»**, սովետական մուլտիպլիկացիոն ֆիլմ՝ նկարհանված Լենֆիլմ կինոստուդիայում 1938 թվականին Նանայական հեքիաթի հիման վրա։ Ռեժիսորը Մստիսլավ Պաշչենկովն է։

Ֆիլմը հանրային սեփականություն է։ Գունային տարբերակը վերականգնվել է 2013 թվականին։

## Հեղինակներ

## Սյուժե
Մեծ գետի ափին՝ տնակում, ապրում էր չար պառավ Ջյաբժան, իր ծառաների՝ Աղջնակի, Շան և Գորտի հետ։ Երեկոյան, երբ Ջյաբժան գնացել էր անտառ,  աղջնակը իր ընկերների հետ նրա համար ընթրիք է պատրաստում։ Դրանից հետո, երբ արջը մագլցում է խրճիթի վրայով և ուտում է Ջյաբժայի համար  պատրաստված ընթրիքը, կատաղի պառավը վազում է աղջկա, շան և գորտի ետևից։ Բայց նրանք մագլցում են շատ բարձր ծառի վրա և թռչում են լուսնի վրա։ Ջյաբժան նույնպես փորձում է մագլցել ծառի վրա, բայց չի կարողանում և ընկնում է շան վրա։

Եզրափակիչ տիտրերը հայտնում են․ «Իսկ աղջիկը, շունը և գորտը այդ օրվանից լուսնի վրա են ապրում։ Նրանք միշտ այնտեղ երևում են»։

## Մուլտֆիլմի մասին
Դիտողները և մամուլը միաբնորեն էին վերաբերվում մուլտֆիլմի դրական գնահատականին։ Հայտնի սովետական մուլտֆիլմները պատմաբան Ս․ Ս․ Գինզբուրգը «Ձեռքով նկարված և տիկնիկային ֆիլմ» (1957) գրքում նշել է, որ «Ջյաբժա ֆիլմը ճիշտ է գնահատվել դիտողների և քննադատների կողմից, ինչպես 30-ական թվականների ամենալավ սովետական մուլտֆիլմներից մեկը»։

Հայտնի ռեժիսոր-մուլտիպլիկատոր Ի․ Պ․ Իվանով-Վանոն գրել է, որ ֆիլմը զարմացրել է՝ «ինչպես կայծակ պարզ երկնքում»․

Կինոգետ Ս․ Վ․ Ասենինը համեմատել է ֆիլմը իր ժամանակների ամենալավ մանկական ֆիլմերի հետ․

Նա նաև նշել է, որ Մստիսլավ Պաշչենկոն ստեղծել է, «նկարով յուրահատուկ «Ջյաբժա» ֆիլմը, հիանալի օրինակ ցույց տալով մուլտիպլիկացիայի մշակման և ինքնօրինակ հարավի երկրների ազգային ժողովրդական բանահյուսության մեջ».

Պաշչենկոյի առաջին ռեժիսորական արտադրանքում Ն․ Ա․ Իզվոլովը նկատում է «որոշ հատկանիշները Ցեղանովսկու գրաֆիկայի ազդեցությունն էին»։ Նա նշել էր ֆիլմում «կենցաղային մանրամասներից և ստիլիզատորությունը տանում են այն կողմ մանկական պահվածքի հոգեբանական ճշգրտությունում»։

Կինոքննադատ Լ. Լ. Մալյուկովան «Հայրենական մուլտիպլիկացիաների էնցիկլոպեդիայի» առաջաբանում (2006) և նրա «СВЕРХ/КИНО» (2013) գնահատել է մուլտֆիլմը, որպես կլասսիկ։

## Ծանոթագրություններ